ms en en en en id en en fr ms ca id en en en id en en fr ms ca id ms id ms ms id id id id id id ms en ms id id jv id id id ms en en en en en id id id id id id ms id ms ms ms id id id id id id es id id id ms en en en de en en nl en en en ms ms id en id en id pt id en en id en en en en en en en en en ms id en id en vi en en en en fa en en en en en en es en en ms en fr en en en en en id en en
PUISI 2012 Melabuhkan Tirai: Misi Menjadi Manusia Berperisian – Saifulislam.Com
Wednesday , October 5 2022
Ini PUISI ke-10 semenjak kali pertama ia dianjurkan pada musim sejuk 2003.
Ini pula PUISI ke-3 saya selepas kali pertama menerima jemputan pada 2006 dan kemudiannya 2007.
Kali ini saya dijemput untuk menyampaikan modul Pengurusan Hidup Berpandukan Surah al-Kahf. Komiti menamakan PUISI 2012 ini sebagai The Road Not Taken, berinspirasikan sajak Robert Frost dengan tajuk yang sama.
Saya amat gembira semasa menerima jemputan urusetia. Tanpa banyak berfikir, saya memberikan persetujuan. Sudah tentu salah satu dorongannya adalah perasaan rindu yang mendalam kepada Ireland. Tetapi sebab utama mengapa PUISI kali ini saya anggap sebagai anugerah, adalah kerana peluang untuk mewacanakan modul ini kepada generasi muda.
Biar pun saya baru meninggalkan Ireland kurang sedekad, perubahan semasa kelihatannya begitu pantas. Pengalaman mengendalikan program-program remaja, terutamanya sebagai pihak ketiga, yang berdiri secara bebas daripada sistem rumah dan sistem sekolah, mencetuskan banyak kegusaran saya terhadap apa yang sedang terbentuk dalam kemanusiaan generasi muda semasa.
Jurang antara generasi memang fenomena zaman berzaman. Tetapi bukan semua jurang boleh diterima secara lapang fikir dan jiwa bahawa ia sekadar jurang. Ada jurang yang mencetuskan perbezaan budaya. Namun ada jurang yang menampakkan berlakunya defisit terhadap asas-asas kemanusiaan.
Dan jurang kedua itulah yang sentiasa menggusarkan saya.
Modul Pengurusan Hidup Berpandukan Surah al-Kahf berguna untuk membantu saya menyampaikan saranan solusi terhadap kegusaran itu kerana di dalamnya ada elemen-elemen yang penting. Antaranya ialah:
Modul ini berteraskan al-Quran. Ia bukan idea asing. Ia bukan bahan import. Tetapi ia datang daripada al-Quran, yang telah diisytiharkan Allah sebagai HUDA, petunjuk untuk mencari solusi, bagi orang-orang yang bertaqwa (Q2:1-2).
Namun al-Quran itu bukan terhenti setakat qiraah bertajwid dan tilawah bertarannum, ia pergi ke peringkat TADABBUR.
Tadabbur yang mencabar manusia untuk bergerak jauh ke dasar makna. Maka pengalaman PUISI 2012 diharapkan membuka perspektif di kalangan hadirin bagaimana al-Quran perlu diteroka sedalam-dalamnya tanpa hilang cahaya pintu masuk dan jendela menjengah realiti kehidupan.
Modul ini juga tidak random.
Bukan tadabbur ayat ke ayat, seperti sistem biasa yang disinonimkan dengan Tafsir.
Sebaliknya modul ini menampakkan kerangka yang berguna untuk mensistematikkan kefahaman.
Surah al-Kahf mengandungi 4 kisah, menyentuh 4+1 bentuk pengurusan iaitu:
Dan keempat-keempat kisah yang menguruskan lima dimensi tersebut pula, berulang-ulang pada menyentuh perisian manusia (software) iaitu Aqidah (belief system), cara melihat dan berfikir (worldview) dan sistem nilai / qiyam (value system).
Kesemuanya adalah untuk menjadikan kita semua Mukmin yang mampu melihat serta memahami apa yang tersirat di sebalik yang tersurat. Tahu mengapa manusia bertindak tanduk dengan kelakuan tertentu, malah yang lebih utama, memahami tindak tanduk sendiri. Ia menjadikan keberagamaan setiap kita berisi dan jelas lalu boleh diurus tadbir.
Kita faham apa yang kita tahu.
Kita sedar apa yang kita rasa.
Kita nampak apa yang kita lihat.
Lalu dalam setiap kita ada dua kita. Kita yang melakukan kelakuan, dan kita yang memantau kelakuan itu. Ia menjadi asas utama sebuah MUHASABAH.
Modul ini juga terkandung di dalamnya kuasa ibrah. Apabila al-Quran mengisytiharkan bahawa teladan-teladan al-Quran itu sebagai ibrah, maka dengan sendirinya ibrah yang bermaksud mengaitkan sesuatu dengan sesuatu mendorong mereka yang bertadabbur untuk bukan sekadar tenggelam dalam memahami al-Quran, sebaliknya mengaitkan apa yang difahami dengan diri sendiri dan persekitarannya.
Mungkin kuasa ibrah inilah yang menjadikan ramai pihak takut, tidak gemar malah menghalang pengajian berlaku.
Mereka tidak marah al-Quran dikaji.
Tetapi mereka marah apabila al-Quran berkait dengan diri.
Berkait dengan kepentingan, kuasa, atau nafsu itu sendiri.
Namun apalah ertinya al-Quran dipelajari, jika apa yang dipelajari semuanya adalah tentang orang lain. Sedangkan Allah mewahyukan ia untuk setiap diri. Setiap kita.
Asalkan kaitan itu adalah untuk membina.
Dengan asas-asas yang benar.
Kredit foto: Norsakinah Ahmad Fauzi
Isi kandungan PUISI 2012 kali ini amat berat, namun saya berusaha sedaya mungkin untuk melunakkan penyampaian agar ia menjadi sesuatu yang bersifat simplified, bukan simplistik!
Semoga hasil PUISI 2012, alumninya menjadi insan yang celik mata hati.
Memandang kehidupan dengan pandangan Pencipta kehidupan itu sendiri.
Tags al-kahf ibrah Ireland PUISI tadabbur
Previous “Anak Saya Minat Lady Gaga, Ustaz!”
Next Gandakan Manfaat, Tanda Barakah dan Rahmat
Mendidik Anak Remaja: Semasa Semua Strategi Tidak Menjadi
Bolehkah PMS Menjadi Alasan?
Perjalanan Sengsara Mendidik Anak Remaja
Vivarium (2020): Akuarium Realiti Hidup Hari Ini
“That’s nature. That’s just the way things are” kata Gemma. Jawapan ‘malas’ seorang guru tadika …
02/01/2013 at 11:27 AM
follow my blog, moga ALLAH redha
05/01/2013 at 10:45 PM
ada rakaman x utk program PUISI ni? sudah lama saya mencari-cari kaedah utk fahami quran spt yg us tulis tu.
Sampai sekarang, Al-Quran adalah panduan hidup sebagai slogan. Saya masih x mampu merujuk Al-Quran apabila ada masalah. Realitinya, apabila ada masalah, saya akan merujuk guru2 saya, search kat tenet, tanya pendapat kawan yg dipercayai dan berdoa. Sungguh, quran hanya dibaca sebagai ibadah. Bukan sebagai penyelesaian apabila saya ada masalah.. isk.. T_T
02/01/2013 at 5:13 PM
Leave a Reply to Molus domestca Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved